# Указания за курсов проект

За успешното приключване на този модул трябва да се разработи трислойно приложение.

## Общи изисквания

Проектът трябва да бъде приложение реализирано чрез слой за данни, слой за услуги и презентационен слой. Приложението е задължително да има Web базиран интерфейс. За приложението трябва да се използва база данни и Entity Framework. Препоръчително е използването на външни библиотеки, с помощта на които да се реализират и други допълнителни функционалности.

Проектът трябва да спазва официалните препоръки (style guide) за C# на Microsoft и да разполага със смислени коментари.

По време на работата върху проекта трябва да се използва git система. Проектите се представят пред комисия и се осъществява преглед на разработката и кода /code review/ от страна на комисията.

## Критерии за оценяване

Комисията присъжда точки за проекта според неговото представяне и нивото на софтуерната разработка, като има право и да задава допълнителни контролни въпроси по своя преценка на участниците в екипа.

Крайната оценка за всеки един от участниците се формира на базата на два компонента:

* Разработка на проекта
* Индивидуален принос към разработката на проекта

Примерни критерии и скала за оценяване за разработка на проект:

|  |  |  |
| --- | --- | --- |
| № | Критерий | Максимален брой точки |
| 1 | Реализация на управление на потребители и вход в системата | 5 |
| 2 | Реализация на роли в системата и ограничаване на достъпа до функционалност, базирано на ролята | 12 |
| 3 | Реализация на управление на клиенти | 7 |
| 4 | Реализация на управление на стаи | 7 |
| 5 | Реализация на управление на резервации | 7 |
| 6 | Реализация на ограничаване на достъпа на служители (потребители), които са освободени от длъжност | 8 |
| 7 | Реализация на функционалност, която определя дали една стая е свободна, на база активните резервации в системата | 14 |

Максималният брой точки е 60, като тези точки се превръщат в оценка по формулата:

**Оценка = брой точки : 10**

## Комисия за оценяване

Комисията за оценяване на проектите за всяка една група трябва да бъде в състав до 5 члена. В комисията могат да участват:

* Преподаватели от съответния център
* Представители на ИТ бизнеса
* Други членове, определени от ръководителите на всеки от центровете

## Предаване на проект

Копие от всички материали свързани с разработката на проекта (код, изображения, компилирано приложение, документация и др.) се качват в системата като архивиран файл от всеки един участник в проекта преди защитата. Участник без предаден проект в системата не се оценява.